Leef deur die Gees - Forum 2.0 - jimileroux.com
Posted by Jimi le Roux on December 14, 2018 at 2:28pm in Kursusse inligting en aflaaistukke
'n Lewe deur die Gees is 'n kind van God se gewone lewe, volgens Paulus in Rom 8. Dis hoe ons leef. Om die tema nuut en prakties aan te spreek het ons ons bestaande "Heilige Gees"-kursus radikaal oorgewerk en verander. Dit bevat nou slegs dit wat prakties, relevant en inspirerend is.
Ons eerste deel (Deel 1 - 10) bevat 'n kort, maar deeglike "profetiese kursus", waarin ons wil wys dat profesie nie 'n vreemde of moeilike saak is nie. As ons bloot aandag gee aan God se stem en dit wyslik oordra, is ons reeds besig met die profetiese. So eenvoudig begin dit. Paulus sê dat profesie die voorkeur-gawe is en ons wil dus die praktyk daarvan oordra. Laat die tema van profesie jou steeds huiwer? Dis onnodig! Ek verduidelik dit beter in hierdie video.
In die tweede deel (Deel 11-20) verduidelik ons wat 'n Geesvervulde lewe behels. Ons fokus ook spesifiek op ons gawes, en maak dit van toepassing op die individu - wat is JOU gawes, met ander woorde, JOU bediening? Wat is JOU roeping? Noem dit maar 'n "gawe-kursus".
Ek is BAIE opgewonde oor hierdie reeks!
Wat die styl betref, het ons die formaat weer dwars gedraai, soos ons deesdae doen, omdat baie dit op die skerm lees. Ons skryf minder, maar kragtiger, en plaas die klem op uitvoerbaarheid en oefening. Die uitleg is skoon en mooi. Ons vul dit aan met enkele video's
(Vir die wat gewonder het, kan ek byvoeg dat ek hierdie gawes ken en beoefen. Die kursus is dus praktyk, nie net teorie nie).
Laai gerus hierdie onderstaande dokument af (LG#0 Inhoud.pdf) om deur die inhoud en voorkoms te kyk - kliek op hierdie skakel: